钦定古今图书集成/明伦汇编/闺媛典/第009卷 > 《玉台体十二首》前人
## 钦定古今图书集成/明伦汇编/闺媛典/第009卷 > 《玉台体十二首》前人

莺啼兰已红，见出凤城东。粉汗宜斜日，衣香逐上风。
情来不自觉，暗驻五花骢。

其二

婵娟二八正娇羞，日暮相逢南陌头。试问佳期不肯
道，落花深处指青楼。

其三

隐映罗衫薄，轻盈玉腕圆。相逢不肯语，微笑画屏前。

其四

知向辽东去，由来几许愁。破颜君莫怪，娇小不禁羞。

其五

楼上吹箫罢，闺中刺绣阑。佳期不可见，尽日泪潺潺。

其六

泪尽。〈一作画足〉《珊瑚枕》，魂销。玳瑁床，罗衣不忍著。〈一作看〉羞
见绣鸳鸯。

其七

君去期花时，花时君不至。檐前双燕飞，落妾相思泪。

其八

《空闺灭烛后》。〈一作夜〉“罗幌独眠时。”泪尽肠欲断，心知人
不知。

其九

秋风一夜至，吹尽从庭花。莫作经时别，西邻是宋家。

其十

独自披衣坐，更深月露寒。隔帘肠欲断，争敢下阶看。

其十一

昨夜裙带解，今朝蟢子飞。铅华不可弃，莫是槁砧归。

其十二

“万里行人至，深闺夜未眠。双眉灯下扫，不待镜台前。